กฎ กกฎ ก.พ.ว่าด้วยการสรรหาผู้ทรงคุณวุฒิเพื่อเป็นกรรมการในก.พ.พ.ศ. ๒๕๕๑[๑] อาศัยอำนาจตามความในมาตรา๖ และมาตรา ๘ (๕) แห่งพระราชบัญญัติระเบียบข้าราชการพลเรือน พ.ศ. ๒๕๕๑ ก.พ. โดยได้รับอนุมัติจากคณะรัฐมนตรีจึงออกกฎ ก.พ. ไว้ ดังต่อไปนี้ข้อ ๑ ให้มีคณะกรรมการสรรหาประกอบด้วย เลขาธิการ ก.พ.เป็นประธานกรรมการและกรรมการอื่นซึ่งประธาน ก.พ. เป็นผู้แต่งตั้งจากผู้ดำรงตำแหน่งหรือเคยดำรงตำแหน่งหัวหน้าส่วนราชการระดับกระทรวงหรือหัวหน้าส่วนราชการระดับกรมที่อยู่ในบังคับบัญชาหรือรับผิดชอบการปฏิบัติราชการขึ้นตรงต่อนายกรัฐมนตรีจำนวนสองคน ผู้ดำรงตำแหน่งหรือเคยดำรงตำแหน่งเลขาธิการคณะกรรมการกฤษฎีกา จำนวนหนึ่งคนและผู้ทรงคุณวุฒิจากภาคเอกชน จำนวนหนึ่งคนเป็นกรรมการให้เลขาธิการก.พ. แต่งตั้งเจ้าหน้าที่สำนักงาน ก.พ. เป็นเลขานุการกรรมการซึ่งประธานก.พ. แต่งตั้งมีวาระการดำรงตำแหน่งคราวละสามปีข้อ ๒ ให้มีคณะกรรมการคัดเลือกประกอบด้วย ประธาน ก.พ.เป็นประธานกรรมการและกรรมการ ก.พ. โดยตำแหน่ง เป็นกรรมการให้เลขานุการคณะกรรมการสรรหาเป็นเลขานุการข้อ ๓ ให้กรรมการสรรหาแต่ละคนมีสิทธิเสนอชื่อผู้ทรงคุณวุฒิด้านการบริหารทรัพยากรบุคคลด้านการบริหารและการจัดการ และด้านกฎหมาย ที่ไม่มีลักษณะต้องห้ามตามที่กำหนดตามมาตรา๖ วรรคสอง ไปยังสำนักงาน ก.พ. ภายในระยะเวลาที่สำนักงาน ก.พ. กำหนด โดยจะเสนอชื่อผู้ใดเป็นผู้ทรงคุณวุฒิในหลายด้านก็ได้ข้อ ๔ ให้สำนักงาน ก.พ. จัดทำบัญชีรายชื่อผู้ทรงคุณวุฒิซึ่งได้รับการเสนอชื่อตามข้อ๓ รวมกับรายชื่อผู้ทรงคุณวุฒิที่สำนักงาน ก.พ. เสนอ โดยแยกเป็นบัญชีรายชื่อผู้ทรงคุณวุฒิแต่ละด้านตามมาตรา๖ พร้อมทั้งประวัติและผลงานโดยย่อของแต่ละคน ในกรณีที่ผู้ใดได้รับการเสนอชื่อเป็นผู้ทรงคุณวุฒิหลายด้านให้ระบุชื่อผู้นั้นไว้ทุกด้านเพื่อประกอบการพิจารณาของคณะกรรมการสรรหาข้อ ๕ ให้คณะกรรมการสรรหาเลือกผู้ทรงคุณวุฒิจากบัญชีรายชื่อตามข้อ๔ ด้านละไม่น้อยกว่าสี่คนแต่ไม่เกินห้าคนเพื่อเสนอต่อคณะกรรมการคัดเลือกโดยเสนอชื่อผู้ใดเป็นผู้ทรงคุณวุฒิหลายด้านก็ได้ทั้งนี้ จะต้องได้รับความยินยอมจากผู้นั้นด้วยข้อ ๖ ให้คณะกรรมการคัดเลือกพิจารณาคัดเลือกผู้ทรงคุณวุฒิจากรายชื่อที่คณะกรรมการสรรหาเสนอตามข้อ๕ ให้เหลือผู้ทรงคุณวุฒิไม่น้อยกว่าด้านละหนึ่งคนแต่ไม่เกินสามคนและเมื่อรวมทุกด้านแล้วมีจำนวนไม่น้อยกว่าห้าคนแต่ไม่เกินเจ็ดคนในกรณีที่ผู้ใดได้รับการคัดเลือกเป็นผู้ทรงคุณวุฒิในหลายด้าน ให้คณะกรรมการคัดเลือกเป็นผู้พิจารณาว่าจะให้ผู้นั้นเป็นผู้ทรงคุณวุฒิในด้านใดข้อ ๗ ในกรณีที่คณะกรรมการคัดเลือกพิจารณาคัดเลือกผู้ทรงคุณวุฒิได้ไม่ครบจำนวนหรือด้านให้คณะกรรมการคัดเลือกแจ้งให้คณะกรรมการสรรหาพิจารณาเสนอรายชื่อผู้ทรงคุณวุฒิให้คณะกรรมการคัดเลือกพิจารณาใหม่เฉพาะตามจำนวนหรือด้านที่ขาดตามหลักเกณฑ์และวิธีการในข้อ ๓ ถึงข้อ ๖ข้อ ๘ ให้สำนักงาน ก.พ. ดำเนินการเสนอรายชื่อผู้ทรงคุณวุฒิซึ่งได้รับคัดเลือกจากคณะกรรมการคัดเลือกตามข้อ๖ เพื่อนำความกราบบังคมทูลเพื่อทรงพระกรุณาโปรดเกล้าฯ แต่งตั้งต่อไปข้อ ๙ ในกรณีที่จะต้องแต่งตั้งกรรมการผู้ทรงคุณวุฒิในก.พ. แทนกรรมการผู้ทรงคุณวุฒิใน ก.พ. ด้านหนึ่งด้านใดซึ่งพ้นจากตำแหน่งก่อนครบกำหนดตามวาระถ้าใน ก.พ. ไม่มีกรรมการผู้ทรงคุณวุฒิด้านนั้นเหลืออยู่ ให้ดำเนินการสรรหาผู้ทรงคุณวุฒิด้านนั้นใหม่แต่หากใน ก.พ. ยังมีกรรมการผู้ทรงคุณวุฒิด้านนั้นเหลืออยู่ ให้ ก.พ. พิจารณาว่าประสงค์ให้มีผู้ทรงคุณวุฒิด้านเดิมหรือด้านอื่นแล้วดำเนินการสรรหาผู้ทรงคุณวุฒิด้านที่ ก.พ. กำหนดใหม่ให้นำความในข้อ๑ ถึงข้อ ๘ มาใช้บังคับกับการสรรหาผู้ทรงคุณวุฒิตามวรรคหนึ่งโดยอนุโลม เว้นแต่การเสนอชื่อโดยคณะกรรมการสรรหาให้เสนอชื่อผู้ทรงคุณวุฒิให้คณะกรรมการคัดเลือกพิจารณาได้เฉพาะด้านที่ ก.พ. กำหนดไม่เกินด้านละสองคนให้ไว้ ณ วันที่ ๒๓เมษายน พ.ศ. ๒๕๕๑สมชาย วงศ์สวัสดิ์รองนายกรัฐมนตรี ผู้รับมอบหมายจากนายกรัฐมนตรีประธาน ก.พ.[๑] ราชกิจจานุเบกษาเล่ม ๑๒๕/ตอนที่ ๖๑ ก/หน้า ๑/๓๐ เมษายน ๒๕๕๑